**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | ՀՀ քաղաքացիության ստացում։  |
| Արդյունք | Ծառայության մատուցման արդյունքում քաղաքացին դիմում է ՀՀ քաղաքացիություն ստանալու համար, ՀՀ Նախագահի հրամանագրով շնորհվում է ՀՀ քաղաքացիություն կամ մերժվում է դիմումը։ |
| Դիմումատու | Յուրաքանչյուր անձ, օրենքով սահմանված կարգով, Հայաստանի Հանրապետության քաղաքացիություն ձեռք բերելու իրավունք ունի: |
| Ծառայության տեսակ | ՀՀ քաղաքացիություն ստանալու համար սահմանված փաստաթղթերը ներկայացնում է անձամբ ՀՀ ՆԳՆ ՄՔԾ կամ օտարերկրյա պետություններում ՀՀ դիվանագիտական ներկայացուցչություն։ |
| Ներկայացման ենթակա տեղեկատվություն | 1. Հայաստանի Հանրապետության քաղաքացիություն ստանալու համար անհրաժեշտ փաստաթղթերն են`1) դիմում-հարցաթերթ.2) օտարերկրյա պետության կողմից տրված վավեր անձնագիր և դրա պատճենը.3) 35 x 45 մմ չափի 6 լուսանկար (գունավոր).4) ծննդյան վկայականը և դրա պատճենը.5) ամուսնության վկայականը և դրա պատճենը.6) ամուսնու անձնագրի պատճենը և դրա հայերեն թարգմանությունը.7) իր զավակի ծննդյան վկայականը և դրա պատճենը և զավակի կամ ծնողի Հայաստանի Հանրապետության քաղաքացու անձնագիրը և դրա պատճենը կամ Հայաստանի Հանրապետության քաղաքացիությունը հավաստող այլ փաստաթուղթ.8) ազգությամբ հայ լինելը հաստատող փաստաթղթերից որևէ մեկը`ա. սույն որոշման N 4 հավելվածում նշված եկեղեցական կառույցների կողմից տրված մկրտության մասին փաստաթուղթ` հաստատված սույն որոշմամբ նախատեսված կարգով, մկրտվածի կամ նրա ծնողի ազգությամբ հայ լինելու մասին նշումով,բ. օտարերկրյա պետության իրավասու մարմինների կողմից տրված և ապոստիլով հաստատված կամ հյուպատոսական վավերացմամբ` ազգությամբ հայ լինելու մասին փաստաթուղթ,գ. (պարբերությունն ուժը կորցրել է 13.07.23 N 1166-Ն)դ. ծնողի (պապի, տատի, հարազատ քրոջ կամ եղբոր) ծննդյան վկայականը կամ անձը հաստատող այլ փաստաթուղթ, որում առկա է ազգությամբ հայ լինելու վերաբերյալ նշում: Համահայր կամ համամայր եղբոր կամ քրոջ ծննդյան վկայականը կամ ազգությունը հաստատող այլ փաստաթուղթն անձի համար կարող է հանդիսանալ ազգությունը հաստատող փաստաթուղթ, եթե եղբոր կամ քրոջ ազգությամբ հայ լինելը պայմանավորված է նրանց համատեղ ծնողի ազգությամբ.9) սույն կետի 8-րդ ենթակետի «դ» պարբերությամբ նախատեսված փաստաթղթերի հետ միասին ներկայացվում է նաև տվյալ անձի ազգակցական կապը հիմնավորող` իրավասու պետական մարմինների կողմից տրված փաստաթուղթ: Ազգությամբ հայ լինելը հաստատող փաստաթղթեր են համարվում նաև սույն կետի 2-րդ, 4-րդ և 10-րդ ենթակետերով նախատեսված` ազգությամբ հայ լինելու վերաբերյալ նշում պարունակող փաստաթղթերը.10) քաղաքացիություն չունեցող անձի կացության վկայականը և դրա պատճենը.11) փախստականի կոնվենցիոն ճամփորդական փաստաթուղթը.12) Հայաստանի Հանրապետությունում կացության կարգավիճակը կամ օրինական բնակությունը հաստատող փաստաթուղթը և դրանց պատճենները.13) պետական տուրքի վճարումը հավաստող փաստաթուղթը: (900005160529100) |
| Կոնտակտային տվյալներ | Թեժ գիծ ծառայության հեռախոսահամար՝ (Զանգերի կենտրոն) **84-22****(010)30-01-59** |
| Գործընթաց | ՀՀ քաղաքացիություն ստանալու գործառնական ընթացակարգեր։Հայաստանի Հանրապետության քաղաքացիություն ստանալու մասին դիմումները քննարկվում են Հայաստանի Հանրապետության կառավարության լիազոր մարմին մուտքագրվելու օրվանից սկսած՝ իննսուն աշխատանքային օրվա ընթացքում։ ՀՀ քաղաքացիություն ստանալու դիմումի ներկայացում, գործի ընթացքի վերաբերյալ տեղեկանքի տրամադրում /ըստ քաղաքացու ցանկության/, ՀՀ քաղաքացիություն ստանալու դեպքում երդման արարողակարգի անցկացում և ՀՀ քաղաքացու անձնագրի տրամադրում, դիմումի մերժման դեպքում՝ պարզաբանման տրամադրում /ըստ քաղաքացու ցանկության/։ |
| Ծառայության վճար | «Պետական տուրքի մասին» օրենքի 13-րդ հոդվածի համաձայն պետական տուրքը կազմում է  **1000 ՀՀ դրամ։**(հոդվածը 22.01.25 ՀՕ-5-Ն օրենքի փոփոխության մասով ուժի մեջ է մտնում նույն օրենքի պաշտոնական հրապարակման օրը ներառող ամսվան հաջորդող յոթերորդ ամսվա սկզբից) պետական տուրքը կազմելու է **50000 ՀՀ դրամ։** |
| Վճարում | Ծառայության դիմաց վճարումը ներկայումս իրականացվում է ինչպես ՀՀ ՆԳՆ ՄՔԾ-ում տեղադրված տերմինալներով, այնպես էլ POS-տերմինալների միջոցով, ինչպես նաև բանկում(900005160529100): |
| Կարգավորումներ | «ՀՀ քաղաքացիության մասին» օրենք։ ՀՀ կառավարության 23.11.2007թ. թիվ 1390-Ն որոշում։ ՀՀ կառավարության 30.08.2007թ. թիվ 1040-Ն որոշում։ՀՀ կառավարության 01.11.2007թ. թիվ 1290-Ն որոշում։ |
| Բողոքարկման ընթացակարգ | Անձը բողոք ներկայացնում է դատական կարգով՝ օրենսդրությամբ սահմանված ժամկետներում։  |